[{"text_idx": "#000000", "text": "12.-19. juunini viivad ko\u0303ik teed ja rajad Mustama\u0308e kirikupa\u0308evadele!"}, {"text_idx": "#000001", "text": "Kirikupa\u0308evad \u201cUsk, lootus, armastus\u201d algavad pu\u0308hapa\u0308eval, 12. juunil ja lo\u0303pevad na\u0308dala pa\u0308rast pu\u0308hapa\u0308eval, 19. juunil. Kristlikku usku, kultuuri ja koguduste igapa\u0308evaelu tutvustav meeleolukat teemana\u0308dalat korraldavad EELK Maarja Magdaleena kogudus, EELK Misjonikeskus, Mustama\u0308e Kristlik Vabakogudus, EMK Tallinna Lootuse kogudus ja EKNK Vineyard Tallinna kogudus, kaasa lo\u0308o\u0308vad nii vaimulikud kui ilmikud mitmetest EELK kogudustest u\u0308le Eesti. Kirikupa\u0308evade hea energia on mo\u0303eldud jagamiseks tervele kogukonnale ning igas eas osalistele \u2013 u\u0308ritusi on aju treenivast konverentsist sportliku jalutuska\u0308iguni, aktiivsetest to\u0308o\u0308tubadest nauditavate kontsertideni; leidub vo\u0303imalust osalisena kuulata, vaadata ja kaasa mo\u0303elda, aga ka ise oma talentidega rahva ette astuda. Kirikupa\u0308evade avajumalateenistuse ja teemana\u0308dalat lo\u0303petava kontsertjumalateenistuse vahele mahub mitmeid eriilmelisi jumalateenistusi, palvusi ja ka palvera\u0308nnak Mustama\u0308el."}, {"text_idx": "#000002", "text": "Kirikupa\u0308evade raames saab kindlasti vastused ku\u0308simustele:Mis on kristliku usu po\u0303hiso\u0303num?Miks on kirikud olulised kogukonna keskel?Milline on kristlik lootus ja kuidas mina saan selles lootuses elada?Kuidas saame armastada Jumalat ja inimesi enda u\u0308mber?Mida annab mulle kirikusse kuulumine ja kuidas ma sellest osa vo\u0303iksin saada?"}, {"text_idx": "#000003", "text": "Ta\u0308psema u\u0308levaate Mustama\u0308e kirikute pa\u0308evade raames toimuvast annab a\u0308sja valminud su\u0308ndmuste kava. Eelseisvaid u\u0308ritusi ja nende korraldajaid tutvustab ka Mustama\u0308e Maarja Magdaleena koguduse Facebooki leht, samuti jagame uudiseid e-Kirikus."}, {"text_idx": "#000004", "text": "Kirikupa\u0308evade o\u0303nnestumiseks kulub a\u0308ra heade annetajate abi. Oma panuse saab anda:"}, {"text_idx": "#000005", "text": "Viljandi Jaani kogudus asutas ta\u0308numedali\nPiiskop Tiit Saluma\u0308e 70. su\u0308nnipa\u0308eva puhul ilmub ma\u0308lestusteraamat\nERR: kirikud kerkivad eraannetuste toel\nTartu Maarja kiriku ha\u0308vimise 80. aastapa\u0308eva ma\u0308rgib ma\u0308lestuspalvus-kontsert"}, {"text_idx": "#000007", "text": "\"Kindlustunne on elus praegu ko\u0303ige olulisem. Seda me va\u0308listes asjades va\u0308ga ei leia. See tuleb seest, sisemise va\u0308a\u0308rtuse la\u0308bi. Kindlasti on kiriku ja\u0308rjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas ta\u0308itma.\""}, {"text_idx": "#000008", "text": "\"Jo\u0303uludes taipame, kuidas muidu nii ha\u0308a\u0308letu, ka\u0308est libisev aeg saab korraga kuuldavaks, na\u0308htavaks ja taibatavaks. Kuuldud Jumala so\u0303na saab kuulaja ehedalt ka\u0308tte ning loob ja uuendab teda. Nii saab inimene so\u0303nast no\u0303nda puudutatud, et so\u0303na hakkab teda kandma, teda pidama.\""}, {"text_idx": "#000010", "text": "\"Johannese eeskujust on meil palju o\u0303ppida: \u201eTema peab kasvama, aga mina pean kahanema\u201c (Jh 3:30). Selline elu- vo\u0303i su\u0308damehoiak kasvagu meis ko\u0303igis.\""}, {"text_idx": "#000013", "text": "\"Tuul hellitas viljapo\u0303ldu ja seda vaadates meenusid mulle Uku Masingu so\u0303nad, et kui vanasti ra\u0308a\u0308giti tuulest, siis ko\u0303neldi hoopis Jumala vaimust.\""}, {"text_idx": "#000015", "text": "\"Niisugustel hetkedel, mil Issand tundub olevat selja po\u0308o\u0308ranud, on ko\u0303ige olulisem temast mitte lahti lasta. Vastupidi: haara temast veel ko\u0303vemini kinni. Ja siis tunned sa erilist ro\u0303o\u0303mu.\""}, {"text_idx": "#000016", "text": "\"Jo\u0303uluaeg koputab meie su\u0308damele ja tuletab meelde, et ligimesele head tegemine on iga kristlase u\u0308lesanne.\""}, {"text_idx": "#000017", "text": "\"Nimi Jeesus on u\u0308limalt ta\u0308hendusrikas: heebrea Jehosua ta\u0308hendab \u201cJumal on pa\u0308a\u0308ste\u201d. Sellele ta\u0308hendusele vastab ka Jeesuse eluu\u0308lesanne, mis seisneb oma rahva pa\u0308a\u0308stmises pattudest. See lu\u0308hike lause edastab Jeesuse eluto\u0308o\u0308 mo\u0303tte ning eesma\u0308rgi, mis ko\u0303igile inimestele saab teatavaks alles Jeesuse ristisurmaga ja u\u0308lesto\u0303usmisega surnuist.\""}, {"text_idx": "#000018", "text": "\"Araabia keeles on va\u0308ga ilus soov, palve, et olukordade Olukorrastaja olukorrastaks teie olukorra parimaks olukorraks.\""}, {"text_idx": "#000019", "text": "\"Ta\u0308nulikkus vo\u0303ib olla nii reaktsioon, hoiak kui ka iseloomujoon. See viimane avaldub kestvalt erinevates eluolukordades. Ta\u0308nulikkus ta\u0308hendab sooja heasoovlikkuse tunnet ja tegusid, mis seda tunnet va\u0308ljendavad.\""}, {"text_idx": "#000022", "text": "\"Eks see ole keeruline ku\u0308simus, kes on kristlane. Augustinuse ja\u0308rgi niikuinii na\u0308htamatu ja na\u0308htava kiriku liikmed ei kattu. Kristlasi vo\u0303ib olla nende seas, kes ei ole kiriku liikmed, ja ko\u0303ik kiriku liikmed ei tarvitse olla kristlased.\""}, {"text_idx": "#000024", "text": "\"Mo\u0303nikord oleks targem lo\u0303igata suur oks va\u0308iksemaks vo\u0303i maha selleks, et pa\u0308ike ulatuks alumiste okste juurde. Suur vaimulik juht na\u0308eb vo\u0303imalusi astuda samm ko\u0303rvale nii, et na\u0308hakse paremini Kristust \u2013 kogudust, mis on Kristuse ihu.\""}, {"text_idx": "#000025", "text": "Kristlike kirikute noorteto\u0308o\u0308 no\u0303ukogu ootab kandideerima o\u0303ppestipendiumile\nMartin Lutheri ja\u0308rgi on Jumal seadnud nii vaimuliku kui ilmaliku valitsemisviisi\n\u201cVestlusi usuelust\u201d: Gloria, pa\u0308evapalve ja pu\u0308hakirjalugemised jumalateenistuses\nJaakobitee ra\u0308ndurid kogunevad so\u0303brapa\u0308eva eel"}]